Diari Oficial de la Generalitat Valenciana


Sumari del DOGV 6682, del 30-12-2011 (2011/12664)

Notificació de la sentència dictada en el judici ordinari número 1270/2009.
---------------------------------------------------------------------------

### Dades del document

Número de DOGV
:   6682

Data del DOGV
:   30-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12253


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici ordinari número 1270/2009. [2011/12663]  
Judici ordinari 001270/2009  
Part demandant: Banco Santander, SA.  
Part demandada: Pau Chic Shoes, SL, Manuel Cañizares Tortosa, Francisco García Martínez, José Manuel Soto Pelegrín i María del Carmen Mora Mohino.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime totalment la demanda interposada per l'entitat Banco Santander, SA, representada pel procurador dels tribunals Emigdio Tormo Rodenas i assistida pel lletrat José Antonio Muñoz-Zafrilla, contra la mercantil Pau Chic Shoes, SL, Manuel Cañizares Tortosa, Francisca García Martínez, José Manuel Soto Pelegrín i María del Carmen Mora Mohino, declarats en situació processal de rebel·lia, declare resolt el contracte d'arrendament financer a què es refereix aquest procediment i condemne la mercantil Pau Chic Shoes, SL, a tornar a l'entitat Banco Santander, SA, el bé moble objecte del contracte d'arrendament financer a què fa referència aquest procediment i a pagar a l'entitat Banco Santander, SA, la suma de 8.665,38 euros, en concepte de quotes vençudes impagades de data 16 de febrer de 2009, més els interessos moratoris, que es liquidaran en la forma establida en el fonament jurídic quart d'aquesta resolució judicial, així com a pagar a l'entitat Banco Santander, SA, la suma de 10.109,61 euros, en concepte d'indemnització per danys i perjudicis.  
Declare la responsabilitat solidària per a la devolució del bé moble esmentat i per al pagament de les esmentades quantitats de Manuel Cañizares Tortosa, Francisca García Martínez, José Manuel Soto Pelegrín i María del Carmen Mora Mohino.  
En matèria de costes cal ajustar-se al contingut del fonament jurídic cinqué d'aquesta resolució judicial.  
Mode d'impugnació: mitjançant un recurs d'apel·lació davant l'Audiència Provincial (secció amb seu a Elx) (art. 455 de la Llei d'Enjudiciament Civil).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 de la Llei d'Enjudiciament Civil) i la justificació de la constitució prèvia d'un dipòsit del compte de consignacions d'aquest Jutjat; sense aquest requisit no s'admetrà a tràmit el recurs (disposició addicional 15a de la Llei Orgànica 1/2009, de 3 de novembre) .  
Porteu l'original al llibre de sentències.  
Aquesta és la meua sentència, de la qual s'expedirà una testimoniança per a unir-la a les actuacions, que pronuncie, mane i firme.  
Publicació. La sentència anterior l'ha llegida i publicada el jutge/essa que la subscriu, mentre celebrava audiència pública, amb la meua assistència, en el mateix dia de la seua data; jo, la secretària, en done fe».  
Atés que es desconeix el domicili o la residència actuals de la part demandada, mitjançant la provisió de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència i notificació de sentència.  
  
Elx, 18 de novembre de 2011.- La secretària judicial: Concepción Ferrer Moyá.